Енгил атлетикачи Жанна Мамажанова Париж Олимпиадаси йўлланмасини қўлга киритди
NETHERLANDS. Кazinform - Қозоғистонлик енгил атлетикачи Жанна Мамажанова Париж Олимпиадаси йўлланмасини қўлга киритди.
Енгил атлетикачи Жанна Мамажанова Роттердамда (Нидерландия) ўтказилган марафонда Қозоғистон рекордини янгилади. Унинг ушбу мусобақадаги кўрсаткичи 2:26,42.
Натижада у 2024 йилда Франция пойтахти Парижда бўлиб ўтадиган Олимпия ўйинларида иштирок этиш имкониятига эга бўлди.
Қайд этиш керакки, айни пайтда терма жамоа ҳисобида 12 та спорт тури бўйича 32 та йўлланма мавжуд.
Эслатиб ўтамиз, аввалроқ Соня Жиенбаева Туркиядаги турнир чемпиони бўлгани ҳақида хабар берган эдик.